รัฐมนตรีว่าการกระทรวงการคลังมองเศรษฐกิจไทยปี 2562 ยังโตได้ร้อยละ 4 มองหลังการเลือกตั้งให้เอกชนมีความมั่นใจในการลงทุนเพิ่มขึ้น
รัฐมนตรีว่าการกระทรวงการคลังมองเศรษฐกิจไทยปี 2562 ยังโตได้ร้อยละ 4 มองหลังการเลือกตั้งให้เอกชนมีความมั่นใจในการลงทุนเพิ่มขึ้นนายอภิศักดิ์ ตันติวรงศ์ รัฐมนตรีว่าการกระทรวงการคลัง กล่าวว่า คาดการณ์ว่าเศรษฐกิจไทยในปี 2562 จะยังขยายตัวได้ที่ร้อยละ 4.0 โดยยังมีความคาดหวังว่าจะสูงขึ้นกว่าประมาณการณ์ จากการลงทุนในโครงสร้างพื้นฐานของภาครัฐและการขยับตามของภาคเอกชนที่มีความมั่นใจในเพิ่มขึ้นช่วงหลังการเลือกตั้ง โดยสิ่งที่รัฐบาลพยายามทำคือการปรับโครงสร้างเศรษฐกิจของประเทศให้มีความมั่นคงและยั่งยืน ซึ่งแม้จะมีปัจจัยจากภาวะเศรษฐกิจโลก ที่ชะลอตัวจากความไม่แน่นอนของสงครามการค้าระหว่างประเทศมหาอำนาจ ความผันผวนของค่าเงิน และอัตราดอกเบี้ยในช่วงขาขึ้นจะกลายเป็นตัวฉุดสำคัญของการขยายตัวของ GDP ประเทศ โดยในปี 2561 คาดว่า GDP จะเติบโตได้ถึงร้อยละ 4.1-4.2 ซึ่งมองว่าเติบโตของเศรษฐกิจไทยที่เต็มศักยภาพความจะอยู่ที่ร้อยละ 4 เพื่อให้ประเทศไทยหลุดพ้นจากกับดักรายได้ปานกลาง นอกจากนี้ รมว.คลัง ยังกล่าวว่าอีกว่า การปรับขึ้นอัตราดอกเบี้ยนโยบายขึ้นนั้น ก็เป็นการพิจารณา ตามหน้าที่เพื่อประเทศเพื่อส่วนรวมของธนาคารแห่งประเทศไทย ที่ต้องพิจารณาในภาพรวมทั้งหมดในทุกมิติ